CELEX: 32014D0323
Language: sl
Date: 2014-05-19 00:00:00
Title: 2014/323/EU: Sklep Sveta z dne 19. maja 2014 o razveljavitvi Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU

4.6.2014   
            
            
               SL
            
            
               Uradni list Evropske unije
            
            
               L 165/51
            
         SKLEP SVETA
   z dne 19. maja 2014
   o razveljavitvi Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU
   
      (2014/323/EU)
   
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kot je bil spremenjen v Luxembourgu 25. junija 2005 (2) in v Ouagadougouju, 22. junija 2010 (3) (v nadaljnjem besedilu: Sporazum o partnerstvu AKP-EU), in zlasti člena 96 Sporazuma o partnerstvu AKP-ES,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki naj se sprejmejo, in postopkih, katerim naj se sledi, za izvajanje Sporazuma o partnerstvu AKP-ES (4), in zlasti člena 3 Notranjega sporazuma,
   ob upoštevanju predloga Evropske komisije,
   v soglasju z visokim predstavnikom Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Sklep Sveta 2010/371/EU (5) je bil sprejet, da bi se izvedli ustrezni ukrepi zaradi kršitve bistvenih elementov iz člena 9 Sporazuma o partnerstvu AKP-ES.
            
         
               (2)
            
            
               Ti ukrepi so bili podaljšani s Sklepom Sveta 2011/324/EU (6) do 6. decembra 2011, spremenjeni in podaljšani do 5. decembra 2012 s Sklepom Sveta 2011/808/EU (7) in nazadnje podaljšani s Sklepom Sveta 2012/749/EU (8) dokler Svet na podlagi predloga Komisije ne odloči, da so bile izvedene verodostojne volitve in da je na Madagaskarju ponovno vzpostavljen ustavni red.
            
         
               (3)
            
            
               Predsedniške in parlamentarne volitve so na Madagaskarju potekale 25. oktobra oziroma 20. decembra, rezultati so bili uradno razglašeni 17. januarja oziroma 6. februarja 2014, vzpostavljene so bile novoizvoljene institucije, kar odraža vrnitev ustavnega reda na Madagaskarju. Visoki predstavnik Unije za zunanje zadeve in varnostno politiko je 7. februarja 2014 pozdravil in pohvalil potek volitev.
            
         
               (4)
            
            
               Izpolnjeni so bili pogoji iz Priloge k Sklepu 2011/808/EU, med drugim izvedba verodostojnih parlamentarnih in predsedniških volitev, razglasitev uradnih rezultatov in vzpostavitev novih izvoljenih institucij, kar odraža vrnitev ustavnega reda na Madagaskarju. Sklep 2010/371/EU bi bilo zato treba razveljaviti.
            
         SPREJEL NASLEDNJI SKLEP:
   Člen 1
   Sklep Sveta 2010/371/EU se razveljavi.
   Člen 2
   Ta sklep začne veljati na dan sprejetja.
   
   
      V Bruslju, 19. maja 2014
      
         
            Za Svet
         
         
            Predsednica
         
         C. ASHTON
      
   
   
      (1)  UL L 317, 15.12.2000, str. 3.
   
      (2)  Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27).
   
      (3)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).
   
      (4)  UL L 317, 15.12.2000, str. 376.
   
      (5)  Sklep Sveta 2010/371/EU z dne 7. junija 2010 o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU (UL L 169, 3.7.2010, str. 13).
   
      (6)  Sklep Sveta z dne 30. maja 2011 o podaljšanju Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU (UL L 146, 1.6.2011, str. 2).
   
      (7)  Sklep Sveta z dne 5. decembra 2011 o spremembah in podaljšanju veljavnosti Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-ES (UL L 324, 7.12.2011, str. 1).
   
      (8)  Sklep Sveta z dne 3. decembra 2012 o podaljšanju veljavnosti Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU (UL L 333, 5.12.2012, str. 46).